**ELŐTERJESZTÉS**

Tiszavasvári Város Önkormányzata Képviselő-testületének

**2019. november 28-án** **tartandó**

**rendes ülésére**

Az előterjesztés tárgya: **A Tiva-Szolg Nonprofit Kft. közszolgáltatási szerződésének módosításáról**

Melléklet: 1 db

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Ügyiratszám: TPH/440/2019.

Az előterjesztést véleményező bizottságok a hatáskör megjelölésével:

|  |  |  |
| --- | --- | --- |
| **Bizottság** | **Hatáskör** | |
| Szociális és Humán Bizottság | | SZMSZ 5. melléklet 1.9. |
| Pénzügyi és Ügyrendi Bizottság | | SZMSZ 4. melléklet 1.22., 1.30. |

Az ülésre meghívni javasolt szervek, személyek:

|  |  |
| --- | --- |
| **dr. Groncsák Andrea** – Tiva-Szolg Nonprofit Kft. ügyvezetője | groncsakandrea@gmail.com |

Egyéb megjegyzés: nincs……………………………………………………………………………………………

Tiszavasvári, 2019. november 22.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez –**

**A Tiva-Szolg Nonprofit Kft. közszolgáltatási szerződésének módosításáról**

**Tisztelt Képviselő-testület!**

**I. Előzmények:** A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság **2017. május 1. napjától** látja el a **közfoglalkoztatással összefüggő valamennyi feladatot,** a Képviselő-testület 70/2017. (III.30.) Kt. számú határozatában foglaltak alapján**.**

A közfoglalkoztatási, valamint zöldfelület kezelés, városüzemeltetési, közutak karbantartására vonatkozó **közszolgáltatási szerződés** tartalmazza a feladatellátás teljesítésére vonatkozó szabályokat. A szerződés értelmében a **szolgáltatás ellátásnak finanszírozása működési támogatás formájában történik**.

**II. Jelenleg a közszolgáltatási szerződés módosítása az alábbiak okán vált szükségessé:**

II.1. A Tiva-Szolg. Kft. ügyvezetője **kérelemmel** fordult az önkormányzathoz, melyben kéri a Tiszavasvári Város Önkormányzata valamint a Tiva-Szolg Nonprfit Kft. között 2017. december 1. napján létrejött közszolgáltatási szerződés

* IV.3.3. pontjában megjelölt feladatra - *közterületen, önkormányzati tulajdonú ingatlanokon illegális szemétlerakatok felszámolása* **– megállapított működési támogatás összegét 3.000.000 Ft-tal megemelni** az illegálisan lerakott hulladék elszállításával kapcsolatban felmerült többlet költségükre tekintettel;
* IV. 1. pontjában megjelölt feladatra – *közfoglalkoztatással összefüggő feladatellátás* – **megállapított működési támogatás összegét 2.000.000 Ft-al megemelni** a közfoglalkoztatottak részére elszámolt betegszabadságra és táppénzre eső szociális hozzájárulási adó kötelezettség és táppénz hozzájárulás fizetési kötelezettség miatt keletkezett többlet költségükre tekintettel. (A kérelem az előterjesztés 1. mellékletét képezi.)

**A közszolgáltatási szerződés VI.3.1. pontja** alapján a*z Önkormányzat az éves költségvetésben szerepelteti, illetve meghatározza a Tiva-Szolg Nonprofit Kft. feladatainak ellátásához szükséges működési támogatást. A működési támogatás tárgyévi tényleges összegét* ***az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz****, akkor annak figyelembe vételével jelen* ***szerződést módosítani kell****.*

Tiszavasvári Város Önkormányzata **2019. évi** **költségvetéséről és a költségvetés vitelének szabályairól szóló 19/2019. (V.30.) önkormányzati rendelete –** a rendelet módosításának Képviselő-testülete általi elfogadása esetén **- a** **Tiva-Szolg Nonprofit Kft. működési támogatását** **84.946.564** **Ft összegben** szerepelteti, mely összeg a Kft. működésének **2019. január 1-től 2019. december 31. napjáig** folytatott tevékenységét támogatja. A működési támogatás összege feladatonként megoszlik. A ***közfoglalkoztatással összefüggő feladatellátás*** címén **47.869.145 Ft., *városüzemeltetési feladatok, ezen belül köztisztasági feladatok*** címén **2019. évben 14.983.471 Ft. került megállapításra** a Kft-nek**.**

A Kft. kérelme alapján ezen összegek a közfoglalkoztatás esetében 2.000.000 forinttal, a városüzemeltetés esetén 3.000.000 forinttal kerülne megemelésre. Így az összes működési támogatást **84.946.564** **Ft összegről 89.946.564 forintra javaslom módosítani.** Mivel a **költségvetési rendeletben és a szerződésben foglalt összeg eltér,** ezért –a fentebb idézett közszolgáltatási szerződés VI. pontja alapján - **a szerződést módosítani szükséges.**

Fentiek alapján **a közszolgáltatási szerződés** VI.1.1 pontjában foglaltak tekintetében **az alábbi módosítást javaslom**:

***Eredeti szövegrész:***

„VI.1.1. A működési támogatás összege – jelen szerződés IV.2.-IV.4. pontjaiban meghatározott feladatellátáshoz:

2019. január 1. napjától – 2019. december 31. napjáig: 84.946.564 – Ft, azaz Nyolcvannégymillió-kilencszáznegyvenhatezer-ötszázhatvannégy forint.

A működési támogatási összeg megosztása:

* közfoglalkoztatással összefüggő feladatellátás: *47.869.145.- Ft*
* zöldterület fenntartás a város területén az önkormányzat tulajdonában lévő területeken és közterületeken:  *15.489.215.- Ft*
* Városüzemeltetési feladatok, ezen belül köztisztasági feladatok: *14.983.471.- Ft*
* Közutak, hidak karbantartása: *6.604.733.- Ft*

Fenti összeg a Kft. működésének 2018. december 1. napjától 2019. november 30. napjáig folytatott tevékenységét támogatja.”

***Módosított szövegrész:***

„VI.1.1. A működési támogatás összege – jelen szerződés IV.2.-IV.4. pontjaiban meghatározott feladatellátáshoz:

2019. január 1. napjától – 2019. december 31. napjáig: 89.946.564 – Ft, azaz Nyolcvankilencmillió-kilencszáznegyvenhatezer-ötszázhatvannégy forint.

A működési támogatási összeg megosztása:

* közfoglalkoztatással összefüggő feladatellátás: *49.869.145.- Ft*
* zöldterület fenntartás a város területén az önkormányzat tulajdonában lévő területeken és közterületeken:  *15.489.215.- Ft*
* Városüzemeltetési feladatok, ezen belül köztisztasági feladatok: *17.983.471.- Ft*
* Közutak, hidak karbantartása: 6*.604.733.- Ft*

Fenti összeg a Kft. működésének 2018. december 1. napjától 2019. november 30. napjáig folytatott tevékenységét támogatja.”

Mindezek alapján kérem a tisztelt Képviselő-testületet, hogy az előterjesztést megvizsgálni, a határozat-tervezetet elfogadni szíveskedjen!

Tiszavasvári, 2019. november 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2019. (…...) Kt. számú**

**határozata**

**(egyben a …./2019.(……..) számú alapítói határozatnak minősül)**

**A Tiva-Szolg Nonprofit Kft. közszolgáltatási szerződésének módosításáról**

Tiszavasvári Város Önkormányzata Képviselő-testülete **„A Tiva-Szolg Nonprofit Kft. közszolgáltatási szerződésének módosításáról”** szóló előterjesztéssel kapcsolatban az alábbi döntést hozza:

**I.1. Kezdeményezi Tiszavasvári Város Önkormányzata**, valamint a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Városháza tér 4. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezet között **- közfoglalkoztatási, valamint zöldfelület kezelési, városüzemeltetési, közutak karbantartására vonatkozásában - a 2017. december 1. napján létrejött közszolgáltatási szerződés módosítását, jelen határozat 1. melléklete szerinti - a módosításokkal egységes szerkezetbe foglalt - tartalommal.**

**I. 2. A Tiva-Szolg Nonprofit Kft. döntéshozó szerveként dönt a jelen határozat I.1. pontjában foglalt szerinti, jelen határozat 1. mellékletében foglalt közszolgáltatási szerződés jóváhagyásáról.**

**Határidő: azonnal Felelős: Szőke Zoltán polgármester**

II.1. **Felhatalmazza** a polgármestert **a közszolgáltatási szerződés aláírására.**

**II.2.** Felkéri a **polgármestert,** hogy a **TIVA-Szolg Nonprofit Kft. ügyvezetőjét -** jelen határozat egy példányának megküldésével - **írásban értesítse a döntésről.** A 2013. évi V. tv. (Ptk.) 3:109 § (4) bekezdése alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő: azonnal Felelős: Szőke Zoltán polgármester**

1. ***melléklet „a Tiva-Szolg Nonprofit Kft. közszolgáltatási szerződésének módosításáról” szóló …/2019. (…..) Kt. sz. határozathoz***

**KÖZSZOLGÁLTATÁSI SZERZŐDÉST MÓDOSÍTÓ OKIRAT**

Mely létrejött **Tiszavasvári Város Önkormányzata** székhelye: 4440 Tiszavasvári, Városháza tér 4., képviseli: Szőke Zoltán polgármester (a továbbiakban: **önkormányzat)**, valamint

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** (Cg. 15-09-063127, székhely: 4440 Tiszavasvári, Ady E. u. 8. sz., rövidített nevén: **Tiva-Szolg Nonprofit Kft.**), mint az önkormányzat 100 %-os tulajdonában lévő gazdasági társaság

között az alulírott napon és helyen az alábbi feltételekkel módosítják a Tiszavasvári Város Önkormányzata Képviselő-testületének **„A Tiva-Szolg Nonprofit Kft. működésének működési támogatás formájában biztosításáról” szóló 274/2017. (XI.30.) Kt. számú határozata alapján** elfogadott, 2017. december 3. napjától hatályos közszolgáltatási szerződést a következők szerint:

1. **A közszolgáltatási szerződés VI. A Tiva-Szolg Nonprofit Kft. működéséhez nyújtott működési támogatás pontja helyébe az alábbi VI. pont lép:**

**„VI. A Tiva-Szolg Nonprofit Kft. működéséhez nyújtott működési támogatás:**

Az Önkormányzat a **Tiva-Szolg Nonprofit Kft. működéséhez a** **működési kiadások fedezetére** **működési támogatást biztosít.**

**A működési támogatás összege:**

**2019. január 1. napjától – 2019. december 31. napjáig: 89.946.564 – Ft,** azaz Nyolcvankilencmillió-kilencszáznegyvenhatezer-ötszázhatvannégy forint.

**A működési támogatási összeg megosztása:**

* **közfoglalkoztatással összefüggő feladatellátás**: ***49.869.145.- Ft***
* **zöldterület fenntartás a város területén az önkormányzat tulajdonában lévő területeken és közterületeken:  *15.489.215.- Ft***
* **Városüzemeltetési feladatok, ezen belül köztisztasági feladatok: *17.983.471.- Ft***
* **Közutak, hidak karbantartása: 6*.604.733.- Ft***

**Fenti összeg a Kft. működésének 2018. december 1. napjától 2019. november 30. napjáig folytatott tevékenységét támogatja.**

**Tiszavasvári Város Önkormányzata 2020. évi költségvetési rendelete hatályba lépéséig a 2019. december 1. napjától felmerülő költségeket az önkormányzat az átmeneti gazdálkodás alapján finanszírozza.**

Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell.**

Az **Önkormányzat az éves költségvetésben szerepelteti**, illetve meghatározza **a Tiva-Szolg Nonprofit Kft. feladatainak ellátásához szükséges működési támogatást.** A működési támogatás **tárgyévi tényleges összegét az önkormányzat költségvetési rendelete tartalmazza. Amennyiben a tárgyévi költségvetés ettől eltérő összegű támogatást tartalmaz, akkor annak figyelembe vételével jelen szerződést módosítani kell.**

A **működési támogatást utólag, a tárgyhónapot követő 6. napjáig, havonta egyenlő részletekben** utalja át az **Önkormányzat** a **Tiva-Szolg Nonprofit Kft.** alábbi pénzforgalmi számlaszámára: **68700016-10131501.** **Amennyiben** a Tiva-Szolg Nonprofit Kft. **feladatellátásához szükséges,** úgy a költségvetésben szereplő összeg keretén belül, a **Tiva-Szolg Nonprofit Kft. indokolt írásbeli kérésére Önkormányzat gondoskodik a havi részleten felüli összeg utalásáról**.

A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft.-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.

A tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft.-vel szemben felmerülő igényeit, ezen szerződés alapján **azonnali beszedési megbízás útján érvényesíti.**

Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**

A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.”**

1. Felek rögzítik, hogy a Közszolgáltatási szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen szerződés a felek általi aláírás napján lép hatályba.
3. Jelen Közszolgáltatási szerződést módosító okirat Tiszavasvári Város Önkormányzata Képviselő-testülete a …./2019. (…...) sz. határozattal jóváhagyta és feljogosította Tiszavasvári Város Önkormányzata Polgármesterét jelen módosító okirat aláírására.
4. Jelen szerződést a felek az elolvasást követő együttes közös értelmezés után, mint akaratukkal mindenben megegyezőt jóváhagyólag aláírják.

Tiszavasvári, 2019. ………………………..

………………………………… …….……………………

**Szőke Zoltán Tiva-Szolg Nonprofit Kft.**

**Tiszavasvári Város Önkormányzata ügyvezetője polgármester**