**ELŐTERJESZTÉS**

**Tiszavasvári Város Önkormányzata Képviselő-testületének**

**2019. november 28-án**

**tartandó rendes képviselő-testületi ülésére**

**Az előterjesztés tárgya**: **A TIVA-SZOLG Kft. tartós gépjárműbérleti konstrukcióra vonatkozó kérelme**

**Iktatószám:** TPH/9283-…./2019

**Melléklet**: 6 db (Tiva-Szolg Kft. levél, nyílt és zárt végű pénzügyi lízing összehasonlító táblázat, nyílt és zártvégű pénzügyi lízing ajánlatok, Porsche lízing bérleti ajánlat, Platán autóház árajánlat)

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna Önkormányzati és jogi osztályvezető

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | groncsakandrea@gmail.com |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. november 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**A TIVA-SZOLG Kft. tartós gépjárműbérleti konstrukcióra vonatkozó kérelme**

**Tisztelt Képviselő-testület!**

A képviselő-testület 317/2019.(VIII.30.) Kt. sz. határozatával felkérte a Kft. ügyvezetőjét, hogy a Kft. elavult gépjárművei fejlesztése érdekében vizsgálja meg a tartós bérleti, hitel- és lízing konstrukció keretében történő gépjárműbérlés (kishaszongépjárműre és személygépjárműre is) lehetőségét. Erre vonatkozóan kérje be – a Kft. szabályzata szerinti - szükséges számú árajánlatokat, a beérkezett árajánlatokat küldje meg az önkormányzat részére, azzal készítsen részletes kimutatást a tartós bérlet által várható költségcsökkentésről.

Az ügyvezető a testületi döntésnek megfelelően megvizsgálta az egyösszegű önerőből, a zárt, valamint nyílt végű pénzügyi lízing és a tartós bérleti konstrukció keretében történő gépjárműbeszerzés lehetőségét. Részletes kimutatást készített továbbá a tartós bérlet által várható költségcsökkentésről. A Tiva-Szolg Kft. levele az előterjesztés 1. mellékletét képezi.

A bekért ajánlatok összehasonlításából megállapítható, hogy a Kft. számára a tartós bérleti konstrukció az, amely a futamidő egészére tekintve a legkevesebb kiadással jár, ezért javaslom, hogy a Kft. tartós bérleti konstrukció keretében újítsa fel gépjárműveit, erre a konstrukcióra kössön szerződést.

Kérem a testületet az előterjesztés megtárgyalására, a határozat-tervezet elfogadására!

Tiszavasvári, 2019. november 22.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (XI…...) Kt. számú**

**Határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2019. (XI….) számú alapítói döntése)**

**A TIVA-SZOLG Kft. tartós gépjárműbérleti konstrukcióra vonatkozó kérelméről**

Tiszavasvári Város Önkormányzata Képviselő-testülete aTIVA-SZOLG Kft. tartós gépjárműbérleti konstrukcióra vonatkozó kérelméről szóló előterjesztést megtárgyalta és a következő határozatot hozza:

1. Dönt arról, hogy a

* Kft. elavult gépjárműveit tartós bérleti konstrukció keretében újítsa meg.
* Kft. ügyvezetője által bekért árajánlatoknak megfelelően Skoda Octavia Style, Skoda Scala, Skoda Fabia és Dacia Dokker gépjárművekre vonatkozóan 48 hónapos futamidőre kerüljenek megkötésre a tartós bérleti szerződések.

**Határidő**: 2019. december 31. **Felelős**: dr. Groncsák Andrea ügyvezető

1. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal **Felelős:** Szőke Zoltán polgármester